L'alcalde de Sagunt mostra la seua satisfacció per l'elecció de l'empresa Volkswagen per a construir la seua nova fàbrica de bateries en Parc Sagunt II
23 de març 2022

La multinacional alemanya Volkswagen ha anunciat hui l'elecció de les instal·lacions de Parc Sagunt II per a construir la seua pròxima fàbrica de bateries per a cotxes elèctrics, que comptarà amb més de 3.000 llocs de treball i on es preveu que l'empresa invertisca entorn de 2.000 milions d'euros, així com l'inici de la seua producció està previst per a l'any 2026, segons s'ha fet públic hui.

L'alcalde de Sagunt, Darío Moreno, ha destacat que «**esta és una grandíssima notícia per al nostre municipi»** i ha assenyalat que esta elecció **«repercutirà molt positivament en el creixement econòmic de la nostra ciutat. Esta notícia demostra eixe treball que es porta fent des de fa mesos per part de la Generalitat i el Govern d'Espanya, conjuntament amb l'Ajuntament de Sagunt, apostant per Parc Sagunt II**».

![](/media/2urdeexo/c_dariomoreno_04.jpg?width=349&height=233&mode=max)Així mateix, Moreno ha indicat que «**vam dir que Parc Sagunt II era un projecte que tenia molt de futur, que tenia demanda internacional i esta aposta de Volkswagen, el demostra**». A més, ha explicat que «**esta és una notícia que és positiva per al municipi i també per a tot el clúster industrial, però també per al turisme, el mercat d'habitatge, el comerç de la ciutat i, a més, tindrà efectes positius en tota la Comunitat Valenciana**».

No obstant això, l'anunci oficial està a l'espera que l'empresa alemanya ultime les negociacions amb el Govern d'Espanya i la Comunitat Valenciana, vinculades a l'assignació dels fons dels Projectes Estratègics per a la Recuperació i Transformació Econòmica (PERTE) per al desenvolupament del vehicle elèctric i connectat, l'eix central del qual és la creació de l'ecosistema necessari per al desenvolupament i fabricació de vehicles elèctrics i connectats mitjançant l'impuls a la indústria de l'automòbil (amb forta tracció sobre altres sectors econòmics), per a donar resposta a la nova mobilitat sostenible i connectada i a la generació de noves activitats.

És per això que l'alcalde de Sagunt ha destacat que «**hui estem d'enhorabona, però ho diem amb cautela, recordem que encara falta que obtinga el PERTE, eixes ajudes econòmiques per part del Govern d'Espanya, però és una molt bona notícia. Hem desbancat a altres rivals nacionals i internacions, i demostrem que Sagunt és una ciutat amb moltíssim futur**».

En este sentit, el president de la Generalitat Valenciana, Ximo Puig, ha assenyalat que «**l'arribada de Volkswagen a Parc Sagunt II suposa, si el PERTE així ho secunda, la inversió inicial en indústria més important en la seua història, equiparable a l'arribada de Ford a Almussafes en 1976**».

![](/media/dndj3qd3/c-parc-sagunt-ii.jpg?width=850&height=567.9545454545455)

*   [](http://www.facebook.com/sharer.php?u=https://aytosagunto.es/va/actualitat/l-alcalde-de-sagunt-mostra-la-seua-satisfaccio-per-l-eleccio-de-l-empresa-volkswagen-per-a-construir-la-seua-nova-fabrica-de-bateries-en-parc-sagunt-ii/ "Facebook")
*   [](http://twitter.com/share?url=https://aytosagunto.es/va/actualitat/l-alcalde-de-sagunt-mostra-la-seua-satisfaccio-per-l-eleccio-de-l-empresa-volkswagen-per-a-construir-la-seua-nova-fabrica-de-bateries-en-parc-sagunt-ii/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-alcalde-de-sagunt-mostra-la-seua-satisfaccio-per-l-eleccio-de-l-empresa-volkswagen-per-a-construir-la-seua-nova-fabrica-de-bateries-en-parc-sagunt-ii/ "Linked In")
*   [](mailto:?body=https://aytosagunto.es/va/actualitat/l-alcalde-de-sagunt-mostra-la-seua-satisfaccio-per-l-eleccio-de-l-empresa-volkswagen-per-a-construir-la-seua-nova-fabrica-de-bateries-en-parc-sagunt-ii/)